একটি বিস্তৃত সেতু

এ ওয়াইডার ব্রিজ বা একটি বিস্তৃত সেতু, মার্কিন যুক্তরাষ্ট্রে অবস্থিত একটি অলাভজনক সংস্থা যারা এলজিবিটিকিউ সম্প্রদায়কে ইহুদি-বিদ্বেষের বিরুদ্ধে লড়াই করতে প্রোৎসাহন দেয় এবং ইসরায়েলের এলজিবিটিকিউ সম্প্রদায়কে বিভিন্নভাবে সমর্থন করে। এ ওয়াইডার ব্রিজ সংস্থা (এডব্লুবি) মার্কিন যুক্তরাষ্ট্র এবং ইসরায়েলের এলজিবিটি সম্প্রদায়গুলির মধ্যে সংযোগ স্থাপনের কাজ করে এবং ইসরায়েলে এলজিবিটি অধিকারের পক্ষে আইনি লড়াইতে সহায়তাও করে।   উত্তর আমেরিকা এবং বিশ্বের বিভিন্ন স্থান থেকে এই সংস্থায় কর্মীরা যোগদান করেছে। এই সংস্থা কুইয়ার্স অ্যাগেইনস্ট অ্যান্টিসেমিটিজম নামের একটি প্রচারণার পৃষ্ঠপোষকতা করে। এই প্রচারণা ক্যুয়ার শ্রেনীভুক্ত কর্মীদের একটি আন্দোলন যা বিশ্বব্যাপী ইহুদি-বিদ্বেষের বিরুদ্ধে লড়াই করার অঙ্গীকার করে।

ইতিহাস 
২০১০ সালে আর্থার স্লেপিয়ান এই সংগঠনটি প্রতিষ্ঠা করেন।তেল আবিবের বার নোয়ারে সমকামী শ্রেনীর মানুষদের উপর  বিদ্বেষী গুলিবর্ষণের ঘটনার পর এই সংস্থা গড়ে ওঠে। স্লেপিয়ান মনে করতেন যে উত্তর আমেরিকা এবং ইসরায়েলের এলজিবিটি শ্রেনীর মানুষদের মধ্যে সুসম্পর্ক  উভয় দেশের এলজিবিটি সম্প্রদায়গুলিকে আরও ধারাবাহিকভাবে সংযুক্ত করবে।     এ ওয়াইডার ব্রিজ বা একটি বিস্তৃত সেতু দল এই বার্তাটির উপরও আলোকপাত করে যে এলজিবিটি শ্রেনীর মানুষও ইহুদি হতে পারে।

সেবা

শিক্ষা 
ইসরায়েলে এলজিবিটি মানুষদী অধিকার সম্পর্কে অন্যদের সচেতন করার জন্য এডব্লুবি সংস্থা মার্কিন যুক্তরাষ্ট্রের একাধিক কলেজ ক্যাম্পাস এবং বিভিন্ন স্থানে শিক্ষামূলক স্থানে প্রচার চালায়।     এই সংস্থা সমগ্র আমেরিকা জুড়ে ইসরায়েলের এলজিবিটি কর্মী এবং শিল্পীদের একত্রিত করার কাজ করে চলেছে। তারা ইসরায়েলের এলজিবিটি মানুষদের জীবন এবং সংস্কৃতি সম্পর্কে মানুষকে অবগত করতে সাহায্য করে।     এ ওয়াইডার ব্রিজ বা একটি বিস্তৃত সেতু সংস্থা ইহুদি এলজিবিটি ব্যক্তিদের বিভিন্নভাবে শিক্ষা দেয় যাতে তারা একজন ভালো নেতা হয়ে উঠতে পারে।

ইসরায়েল ভ্রমণ 
এ ওয়াইডার ব্রিজ বা একটি বিস্তৃত সেতু সংস্থা মার্কিন যুক্তরাষ্ট্র থেকে এলজিবিটি ব্যক্তিদের ইসরায়েলের বিভিন্ন স্থানে নিয়ে যাওয়ার পরিকল্পনা করে, যাতে তারা ইসরায়েলের এলজিবিটি এবং অন্যান্য মানবাধিকার সংস্থাগুলির সাথে সংযোগ স্থাপন করতে পারে এবং তাদের নেতৃত্বের দক্ষতা বিকাশ করতে পারে। এই সংস্থার অধীনস্থ দলগুলি এলজিবিটি ফিলিস্তিনি এবং ইথিওপীয়দের সাথেও দেখা করেছে।

শরণার্থী ওকালতি 
মধ্যপ্রাচ্য এবং উত্তর আফ্রিকা থেকে আগত এলজিবিটি শরণার্থীদের সম্পর্কে জনসাধারণকে শিক্ষিত করার জন্য সংস্থার পক্ষ থেকে বিশেষভাবে অনুষ্ঠানের আয়োজন করা হয়।       এই দলটি এলজিবিটি শরণার্থীদের সাহায্যকারী সংস্থাগুলির জন্য অর্থ সংগ্রহের কাজও করে।

বিতর্ক

পরিবর্তন সম্মেলন 
২০১৬ সালে, এ ওয়াইডার ব্রিজ  সংস্থা জাতীয় এলজিবিটিকিউ স্বেচ্ছাসেবীদের নিয়ে এক ইসরায়েলি এলজিবিটি সংগঠন জেরুজালেম ওপেন হাউসের সাথে সম্মিলিতভাবে একটি উপস্থাপনার পরিকল্পনা করেছিল।   কিন্তু ইসরায়েল-বিরোধী কর্মীদের বিক্ষোভের কারণে  উপস্থাপনাটি বাতিল করা হয়েছিল।  ওয়াইডার ব্রিজ সন্স্থা একটি আবেদন এবং প্রেস বিজ্ঞপ্তির মাধ্যমে উপস্থাপনাটি বাতিল করার আহ্বান জানায়।

শিকাগো ডাইক যাত্রা 
২০১৭ সালের শিকাগো ডাইক পদযাত্রায়, তিনজন মহিলা দাবি করেছিলেন যে তারা ইহুদি এলজিবিটি ব্যক্তিদের  প্রতীক হিসাবে পরিচিত স্টার অফ ডেভিড সম্বলিত একটি রংধনু পতাকা বহন করতে চেয়েছিলেন কিন্ত সেজন্য তাদের বহিষ্কার করা হয়েছিল। তাদের মতে আয়োজকরা তাদের বহিস্কার করার কারন হিসাবে বলেছিলেন যে পদযাত্রাটি ইহুদিবাদ-বিরোধী এবং ফিলিস্তিনপন্থী তাই এই যাত্রায় এই পতাকা ব্যাবহার করা যাবেনা।   আয়োজকরা দাবি করেছিলেন যে পতাকাটি আসলে ছিল একটি ইসরায়েলি পতাকা যাতে রং করা হয়েছিল। তাছাড়াও বারবার ইহুদিবাদের প্রতি সমর্থন প্রকাশ করার পরে তিন মহিলাকে বহিষ্কার করা হয়েছিল।  বহিষ্কৃত নারীদের মধ্যে একজন ছিলেন আ ওয়াইডার ব্রিজের আঞ্চলিক পরিচালক,। সংগঠনের পক্ষ থেকে তাদের বহিষ্কারের বিরুদ্ধে আওয়াজ ওঠে এবং শিকাগো ডাইক মার্চের আয়োজকদের কাছে ক্ষমা চাওয়ার জন্য আবেদন করা হয়।

প্রাইড সিজন ২০২৪ 
২০২৪ সালের গোড়ার দিকে এ ওয়াইডার ব্রিজ সংস্থার পক্ষ থেকে একটি সতর্কতামূলক প্রচার করা হয় যে, ইসরায়েল  ইসরায়েলের একাধিক শহরে এলজিবিটিকিউ প্রাইড অনুষ্ঠান ব্যাহত করতে পারে।

তথ্যসূত্র 

২০১০-এ মার্কিন যুক্তরাষ্ট্রে প্রতিষ্ঠিত
২০১০-এ প্রতিষ্ঠিত সংগঠন
সান ফ্রান্সিস্কো ভিত্তিক সংগঠন